PRILOG V.

Upute za ispunjivanje obrasca za objavljivanje vlastitog kapitala

Regulatorna usklađenja za potrebe obrasca za objavljivanje vlastitog kapitala obuhvaćaju odbitke od vlastitog kapitala i bonitetne filtre.

58.

Dopunski kapital (T2), koji se izračunava oduzimanjem retka 57. od retka 51.

59.

Ukupni kapital, koji se izračunava zbrajanjem redaka 45. i 58.

60.

Ukupna rizikom ponderirana imovina izvještajne grupacije.

61.

Redovni osnovni kapital (kao postotak iznosa izloženosti riziku), koji se izračunava dijeljenjem retka 29. retkom 60. (izraženo kao postotak) u skladu s člankom 92. stavkom 2. točkom (a) Uredbe (EU) br. 575/2013.

62.

Osnovni kapital (kao postotak iznosa izloženosti riziku), koji se izračunava dijeljenjem retka 45. retkom 60. (izraženo kao postotak) u skladu s člankom 92. stavkom 2. točkom (b) Uredbe (EU) br. 575/2013.

63.

Ukupni kapital (kao postotak iznosa izloženosti riziku), koji se izračunava dijeljenjem retka 59. retkom 60. (izraženo kao postotak) u skladu s člankom 92. stavkom 2. točkom (c) Uredbe (EU) br. 575/2013.

64.

Posebni zahtjev zaštitnog sloja institucije (zahtjev redovnog osnovnog kapitala u skladu s člankom 92. stavkom 1. točkom (a) Uredbe (EU) br. 575/2013 plus zahtjevi zaštitnog sloja za očuvanje kapitala i protucikličkog zaštitnog sloja plus zahtjev zaštitnog sloja za sistemski rizik plus zaštitni sloj sistemski važne institucije izražen kao postotak iznosa izloženosti riziku). Izračunava se kao 4,5 % plus 2,5 % plus zahtjev protucikličkog zaštitnog sloj izračunan u skladu s člancima 128., 129. i 130. Direktive 2013/36/EU plus zahtjev zaštitnog sloja za sistemski rizik (prema potrebi) izračunan u skladu s člankom 133. Direktive 2013/36/EU plus zaštitni sloj sistemski važne institucije (zaštitni sloj G-SII ili O-SII) izračunan u skladu s člankom 131. Direktive 2013/36/EU. U ovom se retku prikazuje stopa redovnog osnovnog kapitala ispod kojeg institucija podliježe ograničenjima raspodjele.

65.

Iznos iz retka 64. (izražen kao postotak rizikom ponderirane imovine) koji se odnosi na zaštitni sloj za očuvanje kapitala), tj. banke ovdje navode 2,5 %.

66.

Iznos iz retka 64. (izražen kao postotak rizikom ponderirane imovine) koji se odnosi na zahtjev protucikličkog zaštitnog sloja.

67.

Iznos iz retka 64. (izražen kao postotak rizikom ponderirane imovine) koji se odnosi na zahtjev protucikličkog zaštitnog sloja.

67.a

Iznos iz retka 64. (izražen kao postotak rizikom ponderirane imovine) koji se odnosi na zahtjev zaštitnog sloja G-SII ili O-SII.

68.

Redovni osnovni kapital raspoloživ za pokriće zaštitnih slojeva (kao postotak iznosa izloženosti riziku). Izračunava se kao redovni osnovni kapital institucije umanjen za stavke redovnog osnovnog kapitala koje se koriste za pokriće zahtjeva osnovnog i ukupnog kapitala institucije.

69.

[nije relevantno u propisima EU-a]

71.

[nije relevantno u propisima EU-a]

71.

[nije relevantno u propisima EU-a]

72.

Izravna i neizravna ulaganja u subjekte financijskog sektora, ako institucija u tim subjektima nema značajno ulaganje (iznos ispod praga od 10 %, bez priznatih kratkih pozicija), u skladu s člankom 36. stavkom 1. točkom (h), člancima 45. i 46., člankom 56. točkom (c), člancima 59. i 60., člankom 66. točkom (c) te člancima 70. i 69. Uredbe (EU) br. 575/2013.

73.

Izravna i neizravna ulaganja institucije u instrumente redovnog osnovnog kapitala subjekata financijskog sektora, ako institucija u tim subjektima ima značajno ulaganje (iznos ispod praga od 10 %, bez priznatih kratkih pozicija), u skladu s člankom 36. stavkom 1. točkom (i) te člancima 45. i 48. Uredbe (EU) br. 575/2013.

74.

[Prazno polje na temelju Uredbe (EU) br. 575/2013]

75.

Odgođena porezna imovina koja proizlazi iz privremenih razlika (iznos ispod praga od 10 %, bez povezanih poreznih obveza ako su ispunjeni uvjeti iz članka 38. stavka 3.), u skladu s člankom 36. stavkom 1. točkom (c) te člancima 38. i 48. Uredbe (EU) br. 575/2013.

76.

Ispravci vrijednosti za kreditni rizik uključeni u dopunski kapital s obzirom na izloženosti na koje se primjenjuje standardizirani pristup u skladu s člankom 62. Uredbe (EU) br. 575/2013.

77.

Gornja granica za uključenje ispravaka vrijednosti za kreditni rizik u dopunski kapital na temelju standardiziranog pristupa u skladu s člankom 62. Uredbe (EU) br. 575/2013.

78.

Ispravci vrijednosti za kreditni rizik uključeni u dopunski kapital s obzirom na izloženosti na koje se primjenjuje pristup zasnovan na internim rejting-sustavima u skladu s člankom 62. Uredbe (EU) br. 575/2013.